**Ministru kabineta noteikumu projekta**

**“Grozījumi Ministru kabineta 2010.gada 10.augusta noteikumos Nr.744 “Kārtība, kādā Iekšlietu ministrijas sistēmas iestādes vai Ieslodzījuma vietu pārvaldes amatpersona ar speciālo dienesta pakāpi pilda valsts civildienesta ierēdņa amatu Iekšlietu ministrijā vai Tieslietu ministrijā””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts civildienesta likuma 3.panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 26.martā Saeimā tika pieņemts likums “Grozījumi Valsts civildienesta likumā”, ar kuru tika izdarīti grozījumi Valsts civildienesta likuma 3.panta piektās daļas pirmajā teikumā, proti, paredzot, ka turpmāk Iekšlietu ministrijas sistēmas iestādes vai Ieslodzījuma vietu pārvaldes amatpersonu ar speciālo dienesta pakāpi (turpmāk – amatpersona) valsts interesēs uz noteiktu laiku, bet ne ilgāk kā uz trim gadiem, varēs iecelt ne tikai ierēdņa amatā Iekšlietu ministrijā vai Tieslietu ministrijā, bet arī ierēdņa amatā Ārlietu ministrijā (diplomātiskajās un konsulārajās pārstāvniecībās ārvalstīs).  Valsts civildienesta likuma 3.panta piektās daļas trešajā teikumā ir ietverts deleģējums Ministru kabinetam noteikt ierēdņa amata izpildes, izdienas aprēķināšanas un disciplinārsodīšanas kārtību. Uz minētā deleģējuma pamata Ministru kabinets 2010.gada 10.augustā ir izdevis noteikumus Nr.744 “Kārtība, kādā Iekšlietu ministrijas sistēmas iestādes vai Ieslodzījuma vietu pārvaldes amatpersona ar speciālo dienesta pakāpi pilda valsts civildienesta ierēdņa amatu Iekšlietu ministrijā vai Tieslietu ministrijā” (turpmāk – Ministru kabineta noteikumi Nr.744). Taču, lai šajos Ministru kabineta noteikumos Nr.744 ietverto regulējumu varētu attiecināt arī uz gadījumiem, kad amatpersona valsts interesēs uz noteiktu laiku tiek iecelta ierēdņa amatā Ārlietu ministrijā (diplomātiskajās un konsulārajās pārstāvniecībās ārvalstīs), tajos nepieciešams izdarīt attiecīgus grozījumus.  Ņemot vērā minēto, Iekšlietu ministrija ir izstrādājusi Ministru kabineta noteikumu projektu “Grozījumi Ministru kabineta 2010.gada 10.augusta noteikumos Nr.744 “Kārtība, kādā Iekšlietu ministrijas sistēmas iestādes vai Ieslodzījuma vietu pārvaldes amatpersona ar speciālo dienesta pakāpi pilda valsts civildienesta ierēdņa amatu Iekšlietu ministrijā vai Tieslietu ministrijā”” (turpmāk – projekts), kas paredz izdarīt tehniskus grozījumus Ministru kabineta noteikumos Nr.744, tādējādi nodrošinot to atbilstību Valsts civildienesta likuma 3.panta piektajā daļā ietvertajam regulējumam.  Vienlaikus projekts paredz arī izmaiņas attiecībā uz lēmumiem, kurus pieņem attiecīgais ministrs. Proti, šobrīd Ministru kabineta noteikumu Nr.744 2.punkts nosaka, kādus lēmumus attiecībā uz amatpersonu, kura valsts interesēs uz noteiktu laiku ir iecelta ierēdņa amatā, ir tiesīgs pieņemt attiecīgi iekšlietu ministrs vai tieslietu ministrs. Saglabājot minēto principu, turpmāk arī ārlietu ministram būtu nosakāma kompetence ar amatpersonas dienesta gaitu saistītu lēmumu pieņemšanā. Taču, Iekšlietu ministrijas ieskatā, nav lietderīgi ārlietu ministram uzlikt par pienākumu risināt ar amatpersonas dienesta gaitu saistītus jautājumus, piemēram, par speciālās dienesta pakāpes piešķiršanu, dienesta laika pagarināšanu, kā arī amatpersonas atvaļināšanu no dienesta un ar to saistītus jautājumus.  Ņemot vērā minēto, projekts paredz izdarīt grozījumus Ministru kabineta noteikumu Nr.744 2.punktā, nosakot, ka attiecīgais ministrs pieņem tikai lēmumu par amatpersonas iecelšanu attiecīgā ierēdņa amatā, kā arī lēmumu par amatpersonas atbrīvošanu no šī amata. Visu citu ar amatpersonas dienesta gaitu saistītu lēmumu pieņemšanu šobrīd regulē Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likums (turpmāk – Dienesta gaitas likums), kā arī uz tā pamata izdoti Ministru kabineta noteikumi, kuros precīzi ir noteikta arī attiecīgo amatpersonu kompetence šo lēmumu pieņemšanā. Līdz ar to, stājoties spēkā projektā ietvertajam regulējumam, ir paredzēts, ka turpmāk pamatā visus ar amatpersonas dienesta gaitu saistītus jautājumus turpinās risināt tās iestādes vadītājs, no kuras amatpersona valsts interesēs uz noteiktu laiku tika pārcelta ierēdņa amatā. Kā viens no izņēmumiem varētu būt, piemēram, kārtējās speciālās dienesta pakāpes piešķiršana amatpersonai, jo Dienesta gaitas likuma 20.panta otrā daļa paredz arī iekšlietu ministra un tieslietu ministra kompetenci speciālo dienesta pakāpju piešķiršanā. |
| 3. | Projekta izstrādē iesaistītās institūcijas | Iekšlietu ministrija. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Tieslietu ministrija, Ārlietu ministrija, Iekšlietu ministrijas sistēmas iestādes, Ieslodzījuma vietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Iekšlietu ministrijas sistēmas iestādēs un Ieslodzījuma vietu pārvaldē netiks kavēta iestāžu funkciju veikšana, valsts interesēs pārceļot amatpersonas ar speciālajām dienesta pakāpēm civildienesta ierēdņu amatos Ārlietu ministrijā (diplomātiskajās un konsulārajās pārstāvniecībās ārvalstīs). Jaunas institūcijas netiks veidotas, esošo institūciju likvidācija vai reorganizācija nav nepieciešama. Projektā piedāvātais regulējums ir viens no labākajiem iespējamajiem risinājumiem cilvēkresursu nepietiekamības mazināšanai diplomātiskajā un konsulārajā dienestā. |
| 3. | Cita informācija | Nav. |

Anotācijas II, III, IV, V, VI – projekts šīs jomas neskar.

Iekšlietu ministrs R.Kozlovskis

Valsts sekretāres pienākumu izpildītājs D.Trofimovs

08.09.2015 15:22

716

Blumbergs, 67219585

[sandis.blumbergs@iem.gov.lv](mailto:sandis.blumbergs@iem.gov.lv)